
Dysgu Seiliedig ar Ymholi




Trafodwch yn feirniadol yr agwedd Dysgu Seiliedig ar Ymholi (DSY) y gellir ei ddefnyddio fel rhan o ystod o agweddau dysgu ac addysgu yn yr ysgol gynradd. Yn eich trafodaeth, cyfeiriwch at enghreifftiau o strategaethau a thechnegau DSY y byddwch yn eu defnyddio i ddatblygu sgiliau, gwybodaeth a dealltwriaeth y dysgwyr mewn agweddau o’r dyniaethau a gwyddoniaeth yn yr ysgol gynradd.













Dysgu Seiliedig ar Ymholi
Ceir isod trafodaeth am y defnydd o Ddysgu Seiliedig ar Ymholi (DSY) o fewn ysgolion cynradd. Gellir ystyried DSY fel term ymbarél ar gyfer dysgu gan y gallant gynnwys nifer o wahanol strategaethau dysgu fel astudiaethau achos. Maent yn ddull dysgu ac addysgu sy’n seiliedig ar ymholiad dan arweiniad dysgwr. Mae’r broses o ddarganfod ac ymholi yn ysgogi’r dysgu. Prif ffocws y dull yw cyfoethogi profiadau dysgu plant. Maent bellach yn strategaeth boblogaeth eithaf poblogaidd. Mae DSY yn pwysleisio galluoedd myfyrwyr i edrych yn greadigol, datrys problemau, archwilio gwahanol safbwyntiau a chysyniadau cymdeithas heddiw. Mae'n cynnwys cwestiynau, archwilio, a myfyrio mewn profiadau dysgu ystyrlon yn seiliedig ar ddysgu sy'n canolbwyntio ar y dysgwyr a dysgu plant.
Mae’r dysgwyr yn arwain y dysgu a rhoddir pwyslais ar waith grŵp ac unigol. Rhoddir cyfarwyddiadau bras gan yr hwylusydd sef yr athro neu athrawes, ac anogir cefnogaeth ac anogaeth hefyd. Yn ôl Prifysgol Manceinion (2015, dyfynnwyd yn Pike, 2016, p.19) “Enquiry-based learning describes an environment in which learning is driven by a process of enquiry owed by the student”. Yn hytrach na dull traddodiadol o addysgu yn ysgolion, lle gofynnir yr athro cwestiynau a’r dysgwyr yn eu hateb, bydd yr athro yn cynorthwyo’r plant ac yn hwyluso’r dysgu. Darperir adnoddau addas ar eu cyfer hefyd. 
Gall yr athro fel arfer sgaffaldio'r dysgu i helpu'r dysgwyr. Dywed Bruner (1996) bod athrawon yn chwarae rhan bwysig wrth sgaffaldio dysgu plant, mae'n pwysleisio bod angen mwy ar ddisgyblion na dim ond darparu deunyddiau. Rhaid i’r athro fod yn sensitif a rhoi amser, lle a chyfleoedd i’r dysgwyr. Ystyrir bod sgaffaldiau yn heriol wrth ddefnyddio'r dull DSY. Yn ôl Donaldson (2015, p.65) un o brif agweddau sgaffaldio yw “creu cyd-destunau lle y gall plant a phobl ifanc ddangos y gallu i ddysgu’n annibynnol mewn sefyllfa anghyfarwydd”. Am y rheswm hwn, gall gweithredu dull DSY fod yn heriol i’r athro gan nad ydynt yn cael rheolaeth lawn dros yr hyn sy’n cael ei addysgu. Rhaid rhaglennu’r cwestiynau y mae dysgwyr yn eu dewis. Hefyd rhaid darparu adnoddau a ffynonellau perthnasol. Cytûn Roberts (2013) fod DSY yn galw am wybodaeth bwnc a phedagogaidd cadarn gan yr athro er mwyn strwythuro’r gwaith ac ateb cwestiynau'r dysgwyr. Felly, mae’n bwysig bod yr athro yn ymchwilio i’r pwnc yn drylwyr fel bod yn gallu gafael ag unrhyw gamsyniadau a gall godi yn ystod y broses o ymholi. Awgrymir “children have real understanding only of that which they invent themselves, and each time that we try to teach them something too quickly, we keep them from reinventing themselves” (Piaget, 1972, p.47). Cytûn Vygotsgy (1962) gan gredir yn gryf mewn dysgu trwy sgaffaldio. Fodd bynnag, i athrawon, mae defnyddio dulliau DSY yn helpu i ddeall anghenion newidiol dysgwyr a hefyd y broses ddysgu.
Gellir dadlau bod gwybodaeth a gafwyd ei hun yn haws i ddysgwyr ei chofio. Mae’r plant yn gyfrifol am yr hyn maen nhw’n ei ddysgu a sut. Meddylir fod e’n bwysig bod y wybodaeth yn berthnasol ac yn hygyrch, ond yn bwysicaf oll mae’n hanfodol bod y dysgwr eisiau ei dysgu. Cytûn Lakin (2013) gan ddywed “Without the motivation, the innermost drive, learning becomes a mundane, meaningless operation fit only for an objective driven assessment process”. Mae dysgwyr nid yn unig yn ennill dealltwriaeth ddyfnach o’r pwnc, ond hefyd y sgiliau ac arweinyddiaeth sydd eu hangen i fynd i'r afael gyda phroblemau cymhleth a geir yn y byd go iawn. Mae’n galluogi dysgwyr i gymryd mwy o gyfrifoldeb am eu dysgu eu hunain ac i ddatblygu sgiliau i’w helpu i ailystyried eu meddyliau. Rhoddir cyfleoedd i’r dysgwyr cymryd perchnogaeth o’u syniadau a’u gwaith. “For the learning process to be productive the learner must first take ownership of the ideas. Until this happens the learner’s engagement remains superficial, and “deep learning” (Lakin, 2013). Mae dull DSY yn caniatáu i ddysgwyr ddatblygu dull mwy hyblyg o ddysgu, rhoddir cyfrifoldeb a rhyddid iddynt.
Rhaid rhoi cyfleoedd i ddysgwyr ail-lunio eu barn a phrofi eu syniadau trwy eu hesbonio a’u trafod gyda phobl eraill. Mae hon yn agwedd gymdeithasol ar ddysgu ac felly mae dysgu cyd-ddibynnol yn ymwneud gyda datblygu cymuned ddysgu. Wrth i’r dysgwyr ymgyfarwyddo â'r dull DSY, byddant yn fwy hyderus i weithio’n annibynnol a hefyd defnyddio sgiliau megis cyfathrebu wrth gydweithio. Mae gweithio mewn grŵp a chyfathrebu ag eraill yn sgiliau byw hanfodol i ddisgyblion. Yn ôl Llywodraeth Cymru (2015, p.3) dylid cynnig cyfleoedd i’r plant “gwneud penderfyniadau’n unigol ac mewn grwpiau bach a mawr”. Bydd y sgiliau yma yn fuddiol drwy gydol eu bywydau. Dywed Donaldson (2015, p.29) ei bod yn bwysig annog plant i dyfu “dysgwyr uchelgeisiol, galluog sy’n barod i ddysgu drwy gydol eu hoes”. 

Gwyddoniaeth
Mae ymholi yn gysyniad pwysig mewn addysg gwyddoniaeth. Mae defnyddio tystiolaeth o’r byd gwneud a’r byd naturiol yw nodwedd allweddol o ymholiad gwyddonol. Gellir defnyddio’r dull DSY er mwyn i’r dysgwyr ateb amrywiaeth o gwestiynau gwyddonol gwahanol am y byd o’u cwmpas a hefyd profi sut mae pethau yn gweithio. Gallant hefyd adlewyrchu’r ffordd y mae gwyddonwyr yn meddwl ac yn gweithio. Mae defnyddio’r dull DSY yn gallu rhoi’r cyfle i’r dysgwyr ofyn cwestiynau, datrys problemau, casglu a dadansoddi data a datblygu esboniadau hefyd. Y broses o chwilio am dystiolaeth i ateb cwestiynau gwyddonol sy’n gwneud y gwahanol dasgau yma yn ymholiad gwyddonol. Defnyddiant y sgiliau a medrau ymholi gwyddonol hyn mewn amrywiaeth o gyd-destunau, gan geisio tystiolaeth i brofi eu syniadau ac ateb cwestiynau. Mae dilyniant hefyd yn bwysig. Cytûn Turner (2011) bod “The science enquiry process is essentially the same whatever the age and maturity of the children, but the skills that they use when doing science enquiry should develop as they move through school.”
Y dull strwythurol ac adeileddol hwn sydd wrth wraidd y rhan fwyaf o'r arferion dosbarth. Mae'n seiliedig ar egwyddorion Piaget, sef bod gwybodaeth yn cael ei hadeiladu'n weithredol (Piaget, 1959). Rôl yr athro yn y broses hon yw cymryd cam yn ôl a dechrau o safbwynt y dysgwyr. Wrth ganiatáu i'r dysgwyr feddwl am eu syniadau eu hunain, gall yr athro wedyn herio a datblygu eu meddyliau. Trwy adael i'r dysgwyr feddwl am eu cwestiynau gwyddonol eu hunain, gall yr athro eu defnyddio i arwain gwaith ymchwiliol pellach. Gall y dysgwyr gasglu a dadansoddi tystiolaeth mewn nifer ffyrdd. 
Fodd bynnag, dangosodd ymchwil fel prosiect Ymchwiliadau ASE-King’s i Wyddoniaeth mewn Ysgolion (AKSIS, 1998) “science enquiry generally means doing a fair test”. Un o’r ymatebion mwyaf diweddar i’r prosiect AKSIS yw’r prosiect ‘It’s not fair’. Mae’n ehangu profiadau ymchwiliad y dysgwyr ac yn cael ei gyflwyno yn gyhoeddiad ‘It’s not fair or is it? A guide to developing children’s ideas through primary science enquiry’ (Turner, Keogh, Naylor & Laurence, 2011). Nodir gwahanol fathau o ymholiadau, er enghraifft archwilio, chwilio am batrymau, gwneud pethau, dosbarthu a nodi, profi teg a defnyddio a chymhwyso modelau.

Dyniaethau
	Wrth wneud ymholiadau yn y dyniaethau, rhoddir cyfle i’r dysgwyr feddwl fel daearyddwr neu hanesydd. Mae’r dull DSY yn helpu dysgwyr gwneud synnwyr o’r byd gorffennol, presennol a hefyd dyfodol. Maent hefyd yn rhoi’r dygwyr ynghanol y dysgu. Mae cwestiynau ymholi diddorol yn y dyniaethau yn tanio chwilfrydedd a dychymyg y dysgwyr. Cwestiynau ‘Beth? Pwy? Sut? Pam? Pryd? Pam?’ yw sail yr ymholi. Maent yn rhoi cyfle i ddysgwyr adeiladu ar eu gwybodaeth flaenorol. Mae sgiliau meddwl yn rhan hanfodol o’r ymholiad gan eu bod yn galluogi’r dysgwyr i ymdrin yn greadigol ac yn effeithiol gyda’r ymholiad. Gellir defnyddio adnoddau o ansawdd uchel er mwyn ennyn brwdfrydedd dysgwyr. Er bod gwahanol ddiffiniadau o DSY yn bodoli, mae pwyslais ar ddysgwyr sy’n holi cwestiynau, cydweithio, siarad pwrpasol, dewis a dehongli ffynonellau, datblygu llinell ymholi a dysgu yn yr awyr agored. Gall DSY yn y dyniaethau ysbrydoli dychymyg y dysgwyr mewn ffordd gyffrous a chofiadwy.
Mae chwe model DSY gwahanol gellir dilyn wrth ymholi yn y dyniaethau sef Model ‘S’ ‘Yr Ardal Leol’, Model 4 Cam ‘Y Cylch Ymholi’, Model 5 Cam Addysg Grefyddol, Model ‘Ymholi a Chwestiynau’, Model 5 Cwestiwn a Model 6 Cam ymholiad.

Yn ôl Estyn (2017) mae gan y rhan fwyaf o ddisgyblion agwedd gadarnhaol tuag at y dyniaethau, ac maent yn llawn cymhelliant. Oherwydd hyn, penderfynwyd cynllunio prosiect DSY sy’n seiliedig ar hanes. Penderfynwyd defnyddio model ‘Y Cylch Ymholi’ Sammuel (2009) i helpu cynllunio’r prosiect. Mae’r model yn cynnwys pedwar cam sef cychwyn, gwneud, dadansoddi a myfyrio sy’n cylchdroi. Gwelir atodiad 1. Mae'r prosiect wedi'i leoli'n bennaf mewn ysgolion ym Merthyr Tudful.

Cam 1: Cychwyn 
	Bydd y prosiect ymholi yn ystod pob prynhawn dros bythefnos. Mae amserlen i'w gweld yn atodiad 2. Er hyn, mae’n bwysig i’r athro fod hyblyg gan fod y dysgwyr yn dilyn y dysgu felly gall amseroedd gwersi newid. Yn y cam cyntaf, cyflwynir thema hanesyddol sef Richard Trevithick. Dewiswyd Richard Trevithick i sbarduno’r DSY gan ei fod yn rhan o’r hanes lleol. Gall astudio lleol fod yn gyd-destun delfrydol ar gyfer DSY yn y dyniaethau. Mae Grigg a Hughes (2013) yn tynnu sylw at y ffaith bod defnyddio'r ardal leol yn galluogi dysgwyr i deimlo'n falch o'u hardal leol a hefyd yn helpu i gysylltu dysgu â lle penodol.
	Roedd Trevithick wedi creu’r peiriant stêm gyntaf ar gledrau a oedd yn gweithio. Tynnodd cerbyd Trevithick ddeg tunnell o haearn a hefyd saith deg o ddynion. Teithiodd pellter o 9.75 milltir o waith haearn Penydarren ym Merthyr Tudful i Abercynon ym 1804. Er mwyn i’r athro wybod dealltwriaeth gyfredol y dysgwyr am Richard Trevithick, dosbarthir grid GESD iddynt. Mae’r grid yn cynnwys pedair colofn wahanol sy’n rhoi cyfle i ddysgwyr nodi beth maent eisoes yn ei wybod am y thema, yr hyn yr hoffent ei wybod, sut y byddant yn dod o hyd i'r wybodaeth ac yna beth ddysgon nhw. Gwelir atodiad 3. Amlyga Grigg (2015) y gall y math hwn o grid alluogi dysgwyr i adeiladu ar eu gwybodaeth flaenorol. Fodd bynnag, mae angen ei integreiddio i'r gwersi i annog dysgwyr i feddwl yn hytrach na bod gweithgareddau ar wahân. I ddechrau, anogir plant i lenwi’r golofn gyntaf i mewn sef ‘Gwybod’ gan nodi beth maent yn gwybod yn barod am Richard Trevithick. Bydd hyn yn osgoi’r athro ailadrodd unrhyw wybodaeth a hefyd helpu i gael gwell syniad o ble i anelu’r ymholiad. Rhanna Grigg a Hughes (2013) fod angen ffocws clir ar ymholiad ar yr ardal leol a fydd yn cyfrannu ar yr hyn mae dysgwyr eisoes yn ei wybod. 

	Yna cyflwynir cwestiwn i’r dysgwyr fel prif sbardun yr ymholiad. “Pam mae Richard Trevithick yn enwog yn ein hardal leol?”. Er mwyn i’r dysgwyr dilyn y dysgu, caiff ei ddosbarthu i grwpiau i greu mapiau meddwl o’r hyn maent yn gwybod am Richard Trevithick. Gweithir y dysgwyr mewn grwpiau gallu cymysg fel y gall y dysgwyr mwy galluog gefnogi’r plant llai galluog. Gall dysgwyr feddwl am is-gwestiynau y gellir gofyn i ddarganfod rhagor o wybodaeth, er enghraifft, Pwy oedd Richard Trevithick? Beth wnaeth Richard Trevithick ei greu? Pa mor bell gwnaeth y cerbyd teithio? Faint o amser gymerodd hi? Amlygir pwysigrwydd rôl yr athro fel hwylusydd a hefyd y pwysigrwydd i annog y plant i ofyn cwestiynau mwy datblygedig gan ddefnyddio Bloom's Taxonomy. Mae'r athro yno hefyd i atgoffa'r dysgwyr o unrhyw feysydd y gallent fod wedi eu hanghofio.
	Wedyn, trafodir fel dosbarth yr holl gwestiynau. Defnyddir grid diemwnt 9 (gwelir atodiad 4) fel y gall y dosbarth benderfynu beth maent eisiau ei darganfod fwyaf. Bydd y dasg hon yn gyfle i ddysgwyr ddewis yr hyn yr hoffent ei ddysgu o’r camau yr hoffent eu dilyn i ateb y prif gwestiwn. Bydd ffocws clir hefyd ar yr ymholiad. Ar ddiwedd y dasg, rhoddir cyfle i’r dysgwyr gwblhau colofn nesaf y grid GESD sef yr hyn yr hoffent ei wybod. O fewn yr enghraifft hon, penderfynir canolbwyntio ar dri chwestiwn sef:
· Beth oedd Richard Trevithick wedi creu? 
· Faint o amser cymerodd y cerbyd i deithio? Faint o amser bydd e’n cymryd nawr?
· Pam na wnaeth y cerbyd bara?

	Y cam nesaf fydd annog dysgwyr i benderfynu sut y byddant yn dod o hyd i atebion i’r cwestiynau. Wrth i’r athro rhoi strategaeth wahanol i’r plant, mae'n eu helpu ond hefyd yn rhoi rhyddid iddynt. Mae nifer o bethau yn bodoli i ddarganfod gwybodaeth, er enghraifft llyfrau, y we a ffynonellau. Gan y bydd gan y plant ddewis rhydd o sut maen nhw’n mynd i ddod o hyd i’r atebion y cwestiynau, mae hyn yn golygu y gallai gwahanol grwpiau ddarganfod gwybodaeth wahanol. Cred Pickford et al. (2013) fod angen i ddysgwyr wneud hanes a daearyddiaeth yn lle bod yn gynulleidfa oddefol i’r athro. Oherwydd hyn rhoddir y cyfle i’r dysgwyr ddod o hyd i’w gwybodaeth eu hunain. Trwy weithredu fel haneswyr, bydd y dysgwyr yn datblygu dealltwriaeth well o’r pwnc dan sylw. Gellir hefyd llenwi’r golofn nesaf grid GESD sef sut y byddant yn dod o hyd i'r wybodaeth. 

Cam 2: Gwneud
Ail cam fodel ‘Y Cylch Ymholi’ yw gwneud, felly dyma pryd bydd y plant yn dod o hyd i atebion i’r pedwar cwestiwn. Er mwyn ateb y cwestiwn cyntaf sef ‘Beth wnaeth Richard Trevithick ei greu?’ rhoddir papur A3 a phinnau ffelt yng nghanol y byrddau a chael y plant i eistedd yn eu grwpiau. Anogir y plant i ddarganfod gwybodaeth am Richard Trevethick a’i cherbyd ai nodi mewn ffyrdd creadigol a ddeniadol. Yn ôl Llywodraeth Cymru (2015, p.13) wrth ymholi hanesyddol dylid rhoi cyfleoedd i’r disgyblion “cynllunio’r dull ymchwilio i’w ddefnyddio, gan awgrymu ffordd o ganfod gwybodaeth berthnasol”. Gellir creu map meddwl, poster, llinell amser neu unrhyw ffordd y mae'r dysgwyr ei heisiau. Ni roddir enghreifftiau i'r plant oherwydd bod creadigrwydd am gael ei weld. Yn ôl the curriculum guidance for the Foundation Stage (2000, p.116) “Being creative enables children to make connections between one area of learning and another and so extend their understanding”. Ni fydd gwaith y plant yn cael ei feirniadu gan nad yw am i'r plant golli hyder.

Yr ail gwestiwn sef ‘Faint o amser cymerodd y cerbyd i deithio? Faint o amser bydd e’n cymryd nawr?’ yn gwestiwn mwy heriol i’w ateb ac felly efallai y bydd yn rhaid i'r athro arwain y dysgu ychydig yn fwy. Efallai bod y dysgwyr wedi darganfod yr ateb i ran gyntaf y cwestiwn yn ystod y sesiwn flaenorol. Tynnodd cerbyd Trevithick ddeg tunnell o haearn a 70 o ddynion. Cwblhawyd y daith naw milltir mewn 4 awr a 5 munud. I ateb ail ran o’r cwestiwn, ddechreuir trwy ofyn i’r dysgwyr rhagdybio faint o amser y maent yn credu y bydd yn ei gymryd i deithio o Ferthyr Tudful i Abercynon ar drên. Bydd hyn yn annog y plant i feddwl yn annibynnol.
Yna caiff y plant eu cludo i'r orsaf drên lleol. Yn ôl Llywodraeth Cymru (2014, p.1) gall ymweliadau addysgol gynnig cyfle amhrisiadwy i gyfoethogi addysg plant ac yn rhan o ddatblygiad plant. Maent yn codi hunanhyder unigolion a hefyd yn gwella lles personol. Trwy fynd a’r plant ar ymweliad i’r orsaf trên byddant yn cael profiad uniongyrchol. Gall profiadau uniongyrchol dysgu yn yr awyr agored helpu i wneud pynciau'n fwy diddorol i'r dysgwyr. Hefyd gellir gwella eu dealltwriaeth. Cytûn Donaldson (2015, p.67) a dywed “Bydd ymwelwyr ac ymweliadau yn gallu helpu i ddod â syniadau haniaethol yn fyw”. Er hyn gall ymweliadau fod yn ddrud felly trefnwyd ymweliad na fydd yn costio llawer. Hefyd, gall asesiad risg cymryd nifer o amser. Cymerir y plant ar y trên er mwyn amseri faint o amser mae’n cymryd i deithio o Ferthyr Tudful i Abercynon fel gwnaeth cerbyd Richard Trevithick. Mynega O'Brein a Murray (2006, p.34) “children are eager to participate and inspired to explore and learn from an unfamiliar environment”. Maent yn awgrymu bod plant yn dod yn fwy brwdfrydig ac ysbrydol i ddysgu pan gânt gyfle i ddysgu mewn ardaloedd gwahanol.
Ar ôl yr ymweliad, gall y plant gymharu faint o amser cymerodd cerbyd Richard Trevithick i deithio o Ferthyr Tudful i Abercynon gyda’r amser a gymerodd y dysgwyr i deithio o Ferthyr Tudful i Abercynon. Bydd y plant yn amseru yn eu grwpiau gan ddefnyddio stop wats a’i chofnodi. Y prif sgil a ddatblygir yw “cyfrifo amser dechrau, amser gorffen a pha mor hir mae rhywbeth yn para gan ddefnyddio cyfnodau 5 munud” (Llywodraeth Cymru, 2015, p.6). Maent hefyd yn sgil rhaglen astudio. Rôl yr athro fydd bod yn rhan o brofiad y dysgwyr sicrhau bod pawb yn ddiogel.

	I ateb y trydydd cwestiwn sef ‘Pam na wnaeth y cerbyd bara?’ defnyddir pwnc Dylunio a Thechnoleg. Roedd cerbyd Trevithick yn rhy drwm ar gyfer y trac ac felly nad oedd yn llwyddiannus iawn. Dechreuir trwy gymharu hen gerbydau gyda cherbydau newydd i weld beth sy’n debyg ac yn annhebyg. Yna mae’n bosibl trafod a yw datblygiadau technolegol yn brif achos y newidiadau. Bydd y dysgwyr yn arwain y drafodaeth ac ni fydd yr athro yn rhoi llawer o fewnbwn. Wedyn caiff y dysgwyr ddewisiadau gwahanol am y brif dasg. Wrth roi dewisiadau i’r dysgwyr, maent yn eu hannog i ddilyn y prosiect ond mae’r athro hefyd yn rhan o’r prif weithgaredd. Gall y dewisiadau bod i ymchwilio a chymharu cerbydau dros yr amser, dylunio a chreu cerbydau eu hunain, creu llinell amser o gerbydau. O fewn yr enghraifft hon, penderfynir dylunio a chreu cerbydau eu hunain.
	Dylunnir y plant cerbydau eu hunain ac yna’n gweithir mewn grŵp i gymryd un syniad o ddyluniadau pob aelod y grŵp er mwyn greu dyluniad terfynol. Bydd hyn yn codi hyder unigolion llai hyderus a hefyd yn gwneud i bawb deimlo fel rhan o’r gweithgaredd. Yn ôl Gandini (1993, p.6) “children also learn from their peers, especially when they can interact in small groups”. Datblygir fframwaith llythrennedd trwy gyfathrebu a thrafod yn eu grwpiau. Ni osodir nifer o anghenion gan ellir lleihau creadigrwydd y cerbydau. Cymerir yr athro cam yn ôl gan amlygir Serret a Earle (2018, p.57) y pwysigrwydd o athrawon yn camu’n ôl ac yn caniatáu i ddisgyblion symud ymlaen ac arwain y ffordd yn eu dysgu eu hunain. Gofynnir a oes unrhyw gwestiynau ac yna bydd yr athro yn hwyluso yn ystod y wers trwy roi help i'r plant dim ond os oes ganddynt lawer o drafferth. Anogir y plant i ddyfalbarhau a pheidio â rhoi'r gorau iddi wrth greu'r cerbydau. Mae cydweithio yn hanfodol yn ystod y dasg gan ellir cynyddu cydweithredu.
	Bydd y plant yn creu eu cerbydau gan ddefnyddio sbwriel wedi’i ailgylchu. Bydd yr athro yn darparu’r adnoddau i’r dysgwyr ond hefyd gellir gofyn i’r dysgwyr dod ac adnoddau eu hunain i mewn.  Defnyddir deunyddiau wedi’u hailgylchu i sôn am yr amgylchedd, Addysg ar gyfer Datblygu Cynaliadwy a Dinasyddiaeth Fyd-eang a hefyd defnyddir dylunwyr y 6 ‘R’ (gwelir atodiad 5) i leihau effaith amgylcheddol. Yn ogystal â Dylunio a Thechnoleg, gall gwyddoniaeth fod yn gysylltiedig hefyd trwy ddysgu am bwysigrwydd ailgylchu ac yr amgylchedd. Oherwydd hyn, bydd y dasg yn drawsgwricwlaidd. Defnyddir y term ‘Trawsgwricwlaidd’ i ddisgrifio gwybodaeth, sgiliau, gweithgareddau neu fentrau sydd heb eu cyfyngu i un pwnc ond yn cael eu cymhwyso ar draws y cwricwlwm (Barnes, 2007). Mae Donaldson yn cytuno â dysgu trawsgwricwlaidd ac yn argymell bod y meysydd dysgu a phrofiad yn rhoi cyfle i ddylunio strwythur cwricwlwm sy'n cwrdd â'r pedwar diben a ffocws trawsgwricwlaidd (Dyfodol Llwyddiannus, 2015). Fodd bynnag, mae Barnes (2011) yn credu y gall dysgu yn drawsgwricwlaidd yn plygu pynciau o fewn un thema. Mae hyn y golygu  mae’n bosibl gorfodi cysylltiadau ffug ac amharu ar ddysgu plant. Awgryma Barnes ei bod yn well canolbwyntio ar y pedwar pwnc yn unig i geisio cydbwyso profiadau, sgiliau a dealltwriaeth (Cross-curricular learning 3-14, 2011). Y prif sgil a ddatblygir yw “weithio’n unol â’u manyleb/rysáit i wneud cynhyrchion” (Llywodraeth Cymru, 2008 p.12).
	Am ddiweddglo'r dasg, cymerir y dosbarth i’r coridor neu’r neuadd er mwyn rasio’r cerbydau. Y plant fydd yn gyfrifol am y ras a bydd yr athro yn gwylio yn y cefndir. Fodd bynnag, rhaid i’r athro rhoi’ rhywfaith o lwybr rasio sydd ar ongl gan ei fod yn dechrau ar lefel uchel ac yn gorffen ar y llawr. Bydd y ras yn gyffrous ac yn brofiad gwahanol i’r dysgwyr. Enillir y cerbyd sy’n teithio'r pellach. Gall yr athro archebu tlws o gerbyd Trevithick gan y bydd yn brofiad bythgofiadwy. Gwelir atodiad 6.

Cam 3: Dadansoddi
Er mwyn dadansoddi’r holl wybodaeth y mae’r dysgwyr wedi’i chanfod, penderfynir annog y dysgwyr i greu rhyw fath o gyflwyniad a gellir ei rannu â gweddill yr ysgol. Gellir cyflwyno’r wybodaeth mewn amrywiaeth o ffyrdd, mae’r dull cyflwyno yn gwbl ddewisol i’r dysgwyr. Gall enghraifft o hyn fod yn adroddiad newyddion. Dewisir adroddiad gan ei fod yn ffordd greadigol o helpu’r plant g gofio’r prif ffeithiau am Trevethick, hefyd mae “ysgrifennu adroddiad” yn rhan o’r cwricwlwm (Rhaglen Astudio ar gyfer Cymraeg Cyfnodau Allweddol 2-4, 2015, p.10).
 Awgryma Donaldson (2015, p.40) y dylai cymhwysedd digidol fod yr un mor bwysig â llythrennedd a rhifedd, ac “dylai llythrennedd, rhifedd a chymhwysedd digidol fod yn gyfrifoldebau trawsgwricwlaidd i’r holl athrawon a phobl sy’n gweithio gyda phlant a phobl ifanc”. Cefnogir Llywodraeth Cymru (2015, p.6) ac yn nodi “dylai TGCh fod yn gyfannol ac yn rhan annatod o’r cwricwlwm cyfan”. Am y rheswm hwn, penderfynir y bydd cymhwysedd digidol fod yn rhan bwysig o’r gweithgaredd. Rhoddir cyfle i’r plant arbrofi gan ddefnyddio sgrin werdd i greu adroddiad ar raglen newyddion. Bydd y plant yn gallu esgus fod e’n 1801 a cherbyd Trevethick wedi rhedeg heddiw. Gellir cynnwys y prif ffeithiau. Bydd rhaid i’r plant recordio ac wedyn golygu'r clip fideo. Dangosir y clipiau fideo a gynhyrchwyd gan y grwpiau i weddill yr ysgol yn ystod gwasanaeth. Efallai y bydd gan aelodau o’r gymuned diddordeb yn yr ymholiad, fel y gall y dysgwyr rannu eu canfyddiadau gyda nhw hefyd.
	Bydd y dysgwyr yn datblygu nifer sgiliau yn ystod y dasg. Noda’r Fframwaith Cymhwysedd Digidol y dylai dysgwyr “addasu a chyflwyno ystod o destun, delwedd sain, animeiddiad a fideo at ddibenion penodol” (Llywodraeth Cymru, 2015). Wrth adael y dysgwyr arwain y dysgu, gellir cyflawni’r sgiliau uchod. Er bod rhannau o’r dasg yn eithaf heriol o’r rhan o gymhwysedd digidol, bydd y sgiliau hyn o fudd i’r plant yn y dyfodol. Mae’n debyg fod nad yw swyddi ynglŷn â chymhwysedd digidol yn bodoli eto oherwydd eu bod nhw’n mor ddatblygedig, oherwydd hyn mae’n bwysig paratoi sgiliau’r plant ar gyfer y dyfodol. Yn ogystal, gwelir dysgwyr yn mwynhau heriau. Yn ôl Estyn (2017) “mae’r rhan fwyaf o ddisgyblion yn ddysgwyr annibynnol ac yn dangos gwydnwch pan fyddant yn gweld tasgau’n anodd”. Rôl yr athro fydd  cynorthwyo’r plant wrth recordio gan fod defnyddio sgrin werdd yn gallu fod yn heriol. Gall y clip hefyd helpu’r athro i asesu dealltwriaeth y plant o’r pwnc dan sylw.

Cam 4: Myfyrio
	Er mwyn asesu dealltwriaeth y dysgwyr, gellir defnyddio dull dysgu gweithredol, sef dysgu drwy wneud rhywbeth adeiladol trwy chwarae’r gêm ‘Y Gadair Goch’. Gwisgir dysgwr  mewn dillad sy’n cyd-fynd gyda Richard Trevithick. Bydd dysgwr yn eistedd ar gadair ac yn esgus mai Trevithick ydyw, yna bydd gweddill y dosbarth yn gofyn cwestiynau iddo. Bydd y gêm hon hefyd yn gyfle i sgaffaldio. Gellir rhoi cwestiynau enghreifftiol ar y wal y tu ôl i'r dysgwr ar y gadair i helpu'r plant mwy swil a phlant cyrhaeddiad is. Gall llawer o wahanol blant gael y cyfle i fod yn Trevithick. Bydd y gêm hon yn rhoi cyfle i bawb gymryd rhan.
	Er mwyn myfyrio, gofynnir y cwestiwn cychwynnol sef ‘Pam mae Richard Trevithick yn enwog yn ein hardal leol?’. Yna caiff pedwar cwestiwn yr ymchwiliad eu cyfeirio'n ôl i weld a oedd unrhyw gwestiynau yr oedd y plant yn eu cael yn anodd eu hateb. Trafodir y rhesymau dros hyn a hefyd yr hyn y byddent yn ei wneud yn wahanol i ganfod y wybodaeth. Bydd y dysgwyr yn myfyrio ar y prosiect gan ystyried yr hyn a oedd yn llwyddiannus, yr hyn na lwyddodd cystal â sut y byddent yn addasu'r ymholiad ar gyfer y dyfodol. Wedyn, caiff y dysgwyr y cyfle i gwblhau colofn olaf y grid GESD sef beth ddysgon nhw.
I gwblhau’r prosiect gwaith y plant yn cael ei dathlu trwy greu arddangosfa ar wal yn yr ystafell dosbarth. Bydd yr arddangosfa’n cynnwys gridiau GESD, grid diemwnt 9, posteri, ffotograffau o’r ymweliad, lluniau o’r cerbydau a hefyd codau qr gellir eu sganio i weld adroddiadau'r dysgwyr. Rhoddir cyfle i’r dysgwyr helpu i greu’r arddangosfa. Trwy ddathlu’r gwaith bydd y plant yn falch ac yn teimlo’n rhan o’r dosbarth.

Casgliad 
	Wrth ystyried newidiadau i’r cwricwlwm, ystyrir y gall DSY fod yn ddull defnyddiol yn enwedig wrth addysgu’r Dyniaethau a Gwyddoniaeth. Mae llawer o bwyslais ar ymholiadau yn y meysydd yna. Maent yn hefyd annog plant i geisio datrys problemau. Mae Donaldson o blaid hyn, gan argymhella fod angen i ddysgwyr dyfu “yn ymholgar ac yn mwynhau datrys problemau” (Dyfodol Llwyddiannus, 2015, p.29). Mae dull DSY yn ymgorffori ystod o sgiliau meddwl, sgiliau bywyd a hefyd gwybodaeth bynciol.
	Awgrymwyd bod profiad i’r byd yn drawsgwricwlaidd. Trwy gynllunio prosiect trawsgwricwlaidd mae’r dysgwyr yn datblygu amrywiaeth o sgiliau pwnc sy’n fuddiol heb sylweddoli. Cytûn Rose (2009, p.2) gan amlyga “high standards are best secured when essential knowledge and skills are learned both through direct, high-quality subject teaching and also through this content being applied and used in cross-curricular studies”. Fodd bynnag, gellir bod yn heriol i athrawon wrth geisio mabwysiadu dull trawsgwricwlaidd. Un rheswm am hyn yw nid oes testun clir ynghylch sut i gynllunio trawsgwricwlaidd effeithiol. Mae’r cwricwlwm presennol yn cynnig cyfleoedd gwahanol i blant ddatblygu sgiliau pynciau penodol ond trawsgwricwlaidd yw’r ffordd ymlaen ar gyfer addysgu mewn cyd-destunau perthnasol a go iawn. Argymell Donaldson y dylai’r cwricwlwm cenedlaethol newydd gynnwys chwe Maes Dysgu a Phrofiad; Iechyd a Lles, Mathemateg a Rhifedd, Celfyddydau Mynegiannol, Dyniaethau ac Ieithoedd, Llythrennedd a Chyfathrebu, Gwyddoniaeth a Thechnoleg. (Dyfodol Llwyddiannus, 2015, p.39) Trwy ddysgu gan ddefnyddio’r dull trawsgwricwlaidd gall hyn ymgorffi y chwe maes dysgu a phrofiad. Gall dull DSY hefyd gynnwys y chwe maes dysgu.	Credir y gellir defnyddio dull DSY mewn nifer o ffyrdd yn yr ystafell dosbarth. Eglura Kampa a Vilina (2016) fod plant yn chwilfrydig ac eisiau gofyn cwestiynau, maen nhw hefyd eisiau darganfod eu hatebion er mwyn gwneud synnwyr o’r byd o’u cwmpas. Mae dysgwyr mewn gwirionedd yn mwynhau dysgu mwy. Mae DSY yn ffordd effeithiol o gyflawni hyn. Os ydynt wedi cynllunio’n dda “bydd y plant a phobl ifanc yn cymryd rhan yn y broses dysgu ac yn deall sut i ddysgu a sut i greu’r amodau gorau ar gyfer dysgu eu hun” (Donaldson, 2015, p.69).
	Er mwyn i’r dull DSY cyrraedd ei lawn botensial, cred McGuinness (1999, dyfynnwyd yn Grigg a Hughes 2013) bod angen gosod fframwaith ysgol gyfan. Y rheswm am hyn yw er mwyn meithrin a datblygu’r sgiliau trwy gydol bywyd ysgol y dysgwyr. Cytunwyd gyda hyn gan fod sgiliau bywyd yn rhoi arfau datblygu pwysig i blant. Nodir pwysigrwydd yr athro yn y broses fel hwylusydd gan eu bod yn  sgaffaldio’r dysgu a thywys y dysgwyr drwy’r ymholiad. Wrth osod fframwaith ysgol gyfan, gobeithir y bydd dysgwyr yn gallu cyflawni’r broses yn annibynnol ar ôl cyfnod o amser. Bydd hyn felly yn ei galluogi i ddatrys problemau go iawn. Credir yn gyffredinol felly bod DSY yn ddull ysgogol o fewn y disgyblion gan eu bod yn gweld perthnasedd y gwaith maent yn ei gyflawni.

Lleihau - a yw'n bosibl lleihau faint o ddeunyddiau a ddefnyddir? Bydd hyn yn helpu i
ddiogelu adnoddau gwerthfawr.

Rethink - a oes ffordd well o ddatrys y broblem hon sy'n llai niweidiol i'!
amgylchedd?

Gwrthod - mae hyn yn golygu peidio & derbyn pethau nad yw'r opsiwn gorau ar
gyfer yr amgylchedd. Er enghraifft, ydy'r pecynnu sydd ei angen yn wirioneddol?

Ailgylchu - a ellid defnyddio deunyddiau wedi'u hailgylchu, neu a yw'r cynnyrch
wedi'i wneud o ddeunyddiau sy'n hawdd eu hailgylchu?

Ailddefnyddio - a allai'r cynnyrch gael defnydd arall? A ellid defnyddio ei rannau
mewn cynhyrchion eraill? A yw'r wybodaeth hon yn cael ei chyfathrebu'n glir ar y
cynnyrch? Bydd hyn yn ymestyn ei fywyd.

Atgyweirio - ydy'r cynnyrch yn hawdd i'w atgyweirio? Bydd hyn yn ymestyn ei
fywyd.

